**Javni razpis**

**»SPODBUJANJE IZVAJANJA RAZISKOVALNO-RAZVOJNIH PROGRAMOV (TRL 3-6)«**

**(kratica javnega razpisa »JR RR PROGRAMI (TRL 3-6)«)**

**OBRAZEC 12**

**KONZORCIJSKA POGODBA**

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: vodja konzorcija)

Davčna številka: XXXXXXXX

Matična številka: XXXXXXXX

Transakcijski račun: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

in

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: član konzorcija)

Davčna številka člana konzorcija: XXXXXXXX

Matična številka člana konzorcija : XXXXXXXX

Transakcijski račun člana konzorcija: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

in

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: član konzorcija)

Davčna številka člana konzorcija: XXXXXXXX

Matična številka člana konzorcija : XXXXXXXX

Transakcijski račun člana konzorcija: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

in

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: član konzorcija)

Davčna številka člana konzorcija: XXXXXXXX

Matična številka člana konzorcija : XXXXXXXX

Transakcijski račun člana konzorcija: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

in

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: član konzorcija)

Davčna številka člana konzorcija: XXXXXXXX

Matična številka člana konzorcija : XXXXXXXX

Transakcijski račun člana konzorcija: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

in

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: član konzorcija)

Davčna številka člana konzorcija: XXXXXXXX

Matična številka člana konzorcija : XXXXXXXX

Transakcijski račun člana konzorcija: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

in

**[organizacija],** ki ga/jo zastopa **[ime in PRIIMEK odgovorne osebe, funkcija]** (v nadaljnjem besedilu: član konzorcija)

Davčna številka člana konzorcija: XXXXXXXX

Matična številka člana konzorcija : XXXXXXXX

Transakcijski račun člana konzorcija: XXXX XXXX XXXX XXXX XXX odprt pri [NAZIV BANKE, NASLOV, POŠTNA ŠTEVILKA, KRAJ]

[PO POTREBI DODATI ČLANE KONZORCIJA]

(v nadaljnjem besedilu: pogodbene stranke ali konzorcijski partnerji)

sklenejo

**KONZORCIJSKO POGODBO**

**ZA IZVEDBO RR programa**

**v okviru JAVNEGA RAZPISA »SPODBUJANJE IZVAJANJA RAZISKOVALNO-RAZVOJNIH PROGRAMOV (TRL 3-6)«**

1. člen

(predmet pogodbe)

Pogodbene stranke s to pogodbo ustanavljajo konzorcij z namenom sodelovanja na javnem razpisu Javne agencije za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS) »Spodbujanje izvajanja raziskovalno-razvojnih programov (TRL 3-6)« (v nadaljnjem besedilu: javni razpis), ki ga je ARIS objavila na svoji spletni strani dne 21. 2. 2025, z RR programom **[NAZIV RR PROGRAMA]** (v nadaljnjem besedilu: RR program).

Konzorcijska pogodba (v nadaljnjem besedilu: pogodba) je sklenjena pod odložnim pogojem, da bo RR program izbran za izvedbo in sofinanciranje na podlagi prijave na javnem razpisu, v okviru »Operativnega programa za izvajanje evropske kohezijske politike v obdobju 2021-2027«, cilj politike: »Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT«; prednostne naložbe: »Inovacijska družba znanja«; specifičnega cilja: »RSO1.1. Razvoj in izboljšanje raziskovalne in inovacijske zmogljivosti ter uvajanje naprednih tehnologij (ESRR) »Spodbujanje izvajanja raziskovalno-razvojnih programov (TRL 3-6)«.

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti, ter se dogovorijo o načinu delitve sredstev ustanovljenega konzorcija, ki jih v primeru izbora na javnem razpisu dodeli ARIS za izvedbo in sofinanciranje RR programa, ter o ustrezni delitvi pravic intelektualne lastnine. Konzorcij je sestavljen iz pogodbenih strank, ki se notranje delijo na člane konzorcija in vodjo konzorcija. Konzorcijski partnerji so lahko ali konzorcijski partnerji – podjetja, ali konzorcijski partnerji – raziskovalne organizacije (v nadaljnjem besedilu: RO)[[1]](#footnote-1).

2. člen

(vodja konzorcija)

Člani konzorcija s to pogodbo določajo vodjo konzorcija, ki nastopa kot prijavitelj na javni razpis iz 1. člena te pogodbe ter podpiše Pogodbo o sofinanciranju operacije [VSTAVITI NAZIV RR PROGRAMA) (v nadaljnjem besedilu: pogodba o sofinanciranju) z ARIS ter jih zastopa pri vseh opravilih z ARIS, ki so povezana z izvedbo RR programa.

3. člen

(odgovornost konzorcijskih partnerjev)

Konzorcijski partnerji se dogovorijo:

* da bo vodja konzorcija primarni prejemnik sredstev po pogodbi o sofinanciranju, ki jo bodo sklenili z ARIS v primeru izbora RR programa na javnem razpisu in da bo ta sredstva prenakazal na račun preostalih članov konzorcija skladno z 8. členom te pogodbe. Kot primarni prejemnik sredstev bo vodja konzorcija prevzel odgovornost upravitelja sredstev, ki jih konzorcij prejme od ARIS in bo glavni odgovoren za izvršitev obveznosti po tej pogodbi in pogodbi o sofinanciranju,
* da bo vodja konzorcija odgovoren za vnos podatkov vseh članov konzorcija v obrazce, dokumente in aplikacije, predpisane s strani ARIS za prijavo na javni razpis in za izvajanje RR programa ter za pravilnost vnesenih podatkov,
* da bodo upoštevali vsa določila javnega razpisa, pojasnila ARIS o izvajanju RR programa in vse predpise, ki so bili navedeni v razpisni dokumentaciji javnega razpisa, ter določbe vzorca pogodbe o sofinanciranju[[2]](#footnote-2), in njihovo vsebino sprejemajo,
* da bodo dosegljivi za komunikacijo z ARIS,
* da RR program ne bo vključeval pogodbenih raziskav konzorcijskih partnerjev in raziskovalnih storitev kot opisano v poglavju 2.1.1 Sporočila Komisije - Okvira za državno pomoč za raziskave in razvoj ter inovacije (UL C 414 z dne 28. 10. 2022) (v nadaljnjem besedilu: Okvir za DP za RR).

Kot pooblaščene osebe za uporabo in poročanje v obrazcih, dokumentih in aplikacijah, predpisanih s strani ARIS, se pri vodju konzorcija določijo naslednje odgovorne osebe:

[IME IN PRIIMEK, E-NASLOV]

[IME IN PRIIMEK, E-NASLOV]

4. člen

(sestava, naloge, prispevki, stroški, delitev tveganj in rezultatov)

Konzorcijski partnerji se dogovorijo, da pri izvedbi RR programa zasledujejo naslednje skupne cilje:

**[VSTAVITI OPIS SKUPNIH CILJEV RR PROGRAMA IN PRISPEVKE POSAMEZNIH KONZORCIJSKIH PARTNERJEV K SKUPNIM CILJEM – NAJVEČ 1000 ZNAKOV S PRESLEDKI]**

Konzorcijski partnerji se dogovorijo, da je RR program osnovan na delitvi dela na način, da so konzorcijski partnerji opredelili obseg skupnega cilja, sodelovali pri njegovi zasnovi in prispevali k izvajanju RR programa, in sicer:

**[VSTAVITI OPIS, KAKO BO RR PROGRAM OSNOVAN NA DELITVI DELA NA NAČIN, DA BODO KONZORCIJSKI PARTNERJI OPREDELILI NJEGOV OBSEG, SODELOVALI PRI NJEGOVI ZASNOVI IN PRISPEVALI K IZVAJANJU RR PROGRAMA – NAJVEČ 1000 ZNAKOV S PRESLEDKI]**

Konzorcijski partnerji se dogovorijo, da RR program vključuje delitev finančnih, tehnoloških, znanstvenih in drugih tveganj ter rezultatov in sicer:

**[VSTAVITI OPIS, KAKO BO RR PROGRAM VKLJUČEVAL DELITEV FINANČNIH, TEHNOLOŠKIH, ZNANSTVENIH IN DRUGIH TVEGANJ TER REZULTATOV- NAJVEČ 1000 ZNAKOV S PRESLEDKI]**

Pogodbene stranke se dogovorijo o delitvi izvedbe aktivnosti RR programa, rokih za izvedbo posameznih aktivnosti in delitvi sredstev, ki bodo predmet sofinanciranja, in sicer na naslednji način:

|  |  |  |  |
| --- | --- | --- | --- |
| Naziv konzorcijskega partnerja | Aktivnosti RR programa | Rok izvedbe | Predviden strošek v EUR |
| Od | Do |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

5. člen

(obveznosti pogodbenih strank)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz vzorca pogodbe o sofinanciranju, zlasti z 15., 17. in 23. ter 24. členom, ki določajo oz. se nanašajo na solidarno odgovornost pogodbenih strank iz te pogodbe, nadalje obveznostmi, ki izhajajo iz javnega razpisa in razpisne dokumentacije, vključno s pojasnili prijaviteljem, prijavo na javni razpis in s finančnim načrtom RR programa iz prijave, ki so sestavni del te pogodbe kot Priloga 1, Priloga 2 in Priloga 3, ter se zavezujejo, da jih bodo v celoti izpolnjevale.

Pogodbene stranke so seznanjene z dejstvom, da lahko nadzorni organi še deset (10) let po zadnjem plačilu, prejetem od Evropske komisije v zvezi z izvajanjem Operativnega programa za izvajanje evropske kohezijske politike v obdobju 2021-2027, preverjajo upravičenost porabe sredstev po pogodbi o sofinanciranju.

Konzorcijski partnerji so seznanjeni, da lahko ARIS, če se pri kateremkoli nadzoru izvajanja RR programa izkaže kršitev obveznosti po pogodbi o sofinanciranju in tej pogodbi oziroma, da RR program ni izveden v skladu z javnim razpisom ali pogodbo o sofinanciranju, od konzorcijskih partnerjev zahteva vrnitev vseh prejetih sredstev z zakonitimi zamudnimi obrestmi skladno s pogodbo o sofinanciranju.

Konzorcijski partnerji so seznanjeni, da so ARIS neomejeno solidarno odgovorni za uspešno izvedbo RR programa in doseganje njegovih zastavljenih mejnikov, ciljev in kazalnikov. Navedeno pomeni, da so konzorcijski partnerji v primeru ugotovljenih kršitev obveznosti po tej pogodbi ali pogodbi o sofinanciranju do ARIS solidarno odgovorni za kršitve pogodbenih obveznosti in za škodo, nastalo kot posledica kršitve pogodbenih obveznosti, ne glede na to, pri kateri pogodbeni stranki po tej pogodbi je kršitev ali nepravilnost nastala, vendar v primeru pokrivanja odgovornosti drugega konzorcijskega partnerja omejeno le do višine sredstev, ki jih posamezni konzorcijski partner prejme za izvedbo RR programa.

V primeru, če se pri kateremkoli konzorcijskem partnerju začne postopek zaradi insolventnosti ali postopek prisilnega prenehanja ali postopek izbrisa brez likvidacije ali prisilne likvidacije ali likvidacije, odgovarjajo za vračilo neupravičeno prejetih sredstev vsi partnerji konzorcija solidarno, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo RR programa.

1. člen

(ureditev pravic intelektualne lastnine)

Pogodbene stranke se zavezujejo, da:

* bodo uredile pravice intelektualne lastnine (v nadaljnjem besedilu: PIL), ki bodo nastale v okviru izvajanja javnega razpisa iz 1. člena te pogodbe (v nadaljnjem besedilu: novonastala IL) skladno z veljavnimi predpisi Republike Slovenije in Evropske unije, določbami javnega razpisa, cilji evropske kohezijske politike, Operativnega programa za izvajanje evropske kohezijske politike v obdobju 2021-2027, zlasti upoštevajoč predpise s področja PIL in državnih pomoči;
* bodo pred začetkom izvajanja RR programa ustrezno registrirale in zaščitile pravice intelektualne lastnine, ki so nastale pred prijavo na predmetni razpis in s katero vstopajo v konzorcij za potrebe izvedbe sofinanciranega RR programa operacije (v nadaljnjem besedilu: obstoječa IL) in ARIS o tem predložile dokaz;
* bodo določile imetništvo pravic novonastale IL na podlagi prispevkov posamezne pogodbene stranke (vključno s prispevki pri njej zaposlenih) k njenemu nastanku;
* bodo v primeru, da je obstoječa IL pri njih nastala v okviru projektov ali programov, financiranih z javnimi sredstvi, le-to drugim pogodbenim strankam prodali ali licencirali po tržni ceni;
* bodo pogodbene stranke – RO pri dodelitvi PIL, ki izhajajo iz izvedbe sofinanciranega RR programa, od pogodbenih strank – podjetij, prejele nadomestilo, ki je najmanj enako tržni ceni;
* bodo pogodbene stranke – podjetja, v primeru interesa po komercialni uporabi IL, ki je nastala med izvajanjem RR programa, pogodbenim strankam – RO za PIL plačala nadomestilo najmanj v višini tržne cene;
* bodo pogodbene stranke – RO in pogodbene stranke - podjetja, v primeru interesa po komercialni uporabi novonastale IL s strani tretjih oseb, za PIL prejele nadomestilo, ki je najmanj enako tržni ceni;
* bo vodja konzorcija skrbel, da ne bo prišlo do prenosa državne pomoči iz naslova prenosa PIL novonastale IL: pogodbene stranke – RO morajo prejeti nadomestilo, ki je enakovredno tržni ceni za IL, ki izhaja iz dela RR programa, ki ga je opravila pogodbena stranka – RO in je dodeljena ali licencirana enemu ali več pogodbenim strankam – podjetjem;
* v primeru, da je IL med izvedbo RR programa ustvarila pogodbena stranka – RO, ta te IL v nobenem primeru ne bo prenesla na pogodbene stranke – podjetja pod tržno ceno;
* bodo novonastalo IL ob njenem nastanku in prenosu ustrezno računovodsko zavedli pod neopredmetena sredstva;
* bodo najpozneje do konca izvajanja RR programa sklenili pisni dogovor o imetništvu novonastale IL, v katerem bodo določili zlasti:
	+ razmerje PIL,
	+ načine zaščite IL,
	+ delitev stroškov,
	+ vlaganje, vodenje in vzdrževanje patentnih prijav,
	+ uporabo pravice IL,
	+ nagrajevanje izumiteljev,
	+ zaupnost informacij,
	+ možnost izkoriščanja/licenciranja/prodaje obstoječe in/ali novonastale IL na ločeni finančni postavki;
	+ prenos patentov, modelov, znamk in poslovnih skrivnosti,
	+ obveznosti študentov/zunanjih (honorarnih) sodelavcev/tretjih oseb glede obveščanja o nastanku izumov in pravice teh oseb glede omogočanja enakih pravic intelektualne lastnine.

PIL so podrobneje urejene v Prilogi 4 k tej pogodbi.

1. člen

(upravičeni stroški)

Upravičeni stroški in izdatki RR programa morajo biti skladni z javnim razpisom, Navodili organa upravljanja o upravičenih stroških za sredstva evropske kohezijske politike v programskem obdobju 2021-2027, pogodbo o sofinanciranju in navodili ARIS. Neupravičeni stroški in izdatki se ne sofinancirajo, s čimer so konzorcijski partnerji seznanjeni in to potrjujejo s podpisom te pogodbe.

Višine posameznih vrst upravičenih stroškov RR programa so navedene v prijavi RR programa in finančnem načrtu iz prijave, ki sta sestavni del te pogodbe kot Prilogi 2 in 3.

Stroški so upravičeni le pod naslednjimi pogoji, in sicer če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov in finančnem načrtu v prijavi za RR program, ki sta sestavna dela te pogodbe kot Prilogi 2;
* so z odobrenim RR programom, ki je opredeljen v prijavi RR programa in finančnem načrtu iz prijave, ki sta sestavni del te pogodbe kot Prilogi 2 in 3, neposredno povezani ter potrebni za njegovo izvajanje in so v skladu s cilji RR programa;
* prijavljeni stroški RR programa niso in ne bodo povrnjeni iz drugih virov (prepoved dvojnega sofinanciranja);
* so razumni in utemeljeni ter se skladajo z načeli učinkovite, zakonite in gospodarne porabe sredstev;
* temeljijo na verodostojnih knjigovodskih in drugih listinah;
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene;
* so nastali in so jih pogodbene stranke plačale v okviru obdobja upravičenosti stroškov in izdatkov;
* so v skladu z veljavnimi pravili Evropske unije in nacionalnimi predpisi;
* se v primeru poenostavljene oblike stroška, strošek uveljavlja v skladu s pravili za poenostavljene oblike stroška oziroma v skladu z dokazili, opredeljenimi v metodologiji izračuna višine standardnih stroškov na enoto.
1. člen

(plačila sredstev konzorcijskim partnerjem)

Vodja konzorcija bo članom konzorcija iz sredstev, ki jih bo prejel na osnovi potrjenega zahtevka za izplačilo po pogodbi o sofinanciranju, prenakazal izkazane upravičene stroške najkasneje v roku pet (5) delovnih dni od prejema sredstev.

Osnova za plačilo sredstev iz prejšnjega odstavka je zahtevek za izplačilo z obveznimi prilogami (v nadaljnjem besedilu: zahtevek za izplačilo), ki ga član konzorcija predloži vodji konzorcija, na način in v obsegu, kot je določeno v dokumentaciji javnega razpisa.

Višina sredstev bo določena v dokumentih zahtevka za izplačilo v sistemu e-MA2, ki jih bo pred izplačilom sredstev vodji konzorcija potrdil ARIS.

1. člen

(načela dobre prakse)

Da bi zagotovile tekoče izvajanje RR programa, se pogodbene stranke zavezujejo, da bodo delovale v skladu z načeli dobre partnerske prakse, ki so:

* vse pogodbene stranke morajo biti seznanjene z javnim razpisom in razpisno dokumentacijo ter navodili in razumeti svojo vlogo v RR programu;
* vse pogodbene stranke morajo biti seznanjene z osnutkom in naknadno sklenjeno pogodbo o sofinanciranju in razumeti svoje obveznosti;
* vodja konzorcija se mora redno posvetovati s člani konzorcija in jih izčrpno obveščati o poteku izvedbe RR programa;
* pogodbene stranke se medsebojno zavezujejo, da si bodo posredovale kopije poročil – vsebinskih in finančnih, ki jih vodja konzorcija predloži ARIS v skladu s pogodbo o sofinanciranju;
* v primeru nastanka situacije, ki pomeni spremenjeno vsebino RR programa in ki ima elemente višje sile, je potrebno na ARIS nasloviti obvestilo o nastali situaciji in prošnjo za odobritev spremembe RR programa, pri čemer morajo člani konzorcija vsebino prošnje pisno potrditi, preden jo vodja konzorcija predloži ARIS; če takega sporazuma ni mogoče doseči, mora vodja konzorcija v dopisu obrazložiti, zakaj sporazum ni bil dosežen.

Pogodbene stranke potrjujejo in jamčijo, da so ARIS ob prijavi seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ARIS o sklenitvi pogodbe o sofinanciranju, in da so vsi podatki, ki so jih in ki jih bodo posredovali vodji konzorcija oz. ARIS tekom izvajanja RR programa v zvezi s to pogodbo in pogodbo o sofinanciranju, resnični in popolni, v nasprotnem primeru se to šteje kot hujša kršitev pogodbe.

Pogodbene stranke se strinjajo, da lahko ARIS za namene javnega razpisa in izvajanja pogodbe o sofinanciranju pridobiva podatke o konzorcijskih partnerjih iz uradnih evidenc ter uporablja osebne podatke članov projektnih skupin, za kar imajo pogodbene stranke zagotovljeno njihovo soglasje v skladu z veljavno zakonodajo.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali za njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(aneks)

Vse morebitne dopolnitve in spremembe te pogodbe stranke določijo pisno z aneksom k tej pogodbi.

1. člen

(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je za pristojno krajevno pristojno sodišče.

O obstoju sporov so pogodbene stranke dolžne obvestiti ARIS pred začetkom sodnega postopka.

1. člen

(veljavnost pogodbe)

Pogodba začne veljati z dnem podpisa vseh pogodbenih strank in velja do izteka vseh rokov, po katerih je možen nadzor nad pogodbo o sofinanciranju in izrekanje finančnih sankcij, ki so določene v njej.

Če bi bila katera izmed določb te pogodbe neveljavna ali je ne bi bilo mogoče izpolniti, pogodba, v kolikor je to mogoče, ne preneha veljati v preostalih delih, ter se pogodbene stranke dogovorijo, da bodo v skladu z načeli vestnosti in poštenja tako določbo, v kolikor bo to mogoče, spremenili z aneksom k tej pogodbi.

Ta pogodba je sklenjena v elektronski obliki, skladno z določbami javnega razpisa o načinu podpisa in vrsti hrambe.

Vodja konzorcija **:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

Člani konzorcija:

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis: |  |

**PRILOGE:**

Priloga 1: Javni razpis …. in razpisna dokumentacija

Priloga 2: Prijava na javni razpis …..

Priloga 3: Finančni načrt iz prijave na javni razpis

Priloga 4: Ureditev pravic intelektualne lastnine

**PRILOGA 4**

**PRILOGA O UREDITVI PRAVIC INTELEKTUALNE LASTNINE H KONZORCIJSKI POGODBI**

1. člen

(uvodne določbe)

Konzorcijski partnerji se strinjajo in razumejo, da vstopajo v program [VSTAVITI POLNI NAZIV RR PROGRAMA], ki se izvaja po sistemu učinkovitega sodelovanja (v nadaljnjem besedilu: RR program), s skupnim ciljem, ki temelji na medsebojni delitvi dela, skupni opredelitvi njegovega obsega, sodelovanju pri njegovi zasnovi, prispevkih k izvajanju ter delitvi finančnih, tehnoloških, znanstvenih in drugih tveganj kot tudi rezultatov.

O pogojih sodelovalnega RR programa, zlasti kar zadeva prispevke za stroške, delitev tveganj in rezultatov, razširjanje rezultatov, dostop do pravic intelektualne lastnine in pravila za njihovo dodelitev, se konzorcijski partnerji dogovorijo s to prilogo k konzorcijski pogodbi za izvedbo RR programa [VSTAVITI POLNI NAZIV KONZORCIJSKE POGODBE] (v nadaljnjem besedilu: konzorcijska pogodba) pred začetkom izvajanja RR programa in potrjujejo vsebino učinkovitega sodelovanja ter prispevke v smislu denarnih in stvarnih obveznosti in stroškov.

Konzorcijski partnerji se zavezujejo, da se bodo o tržni vrednosti iz RR programa izhajajočih pravic intelektualne lastnine in vrednosti prispevkov RR programa sporazumeli v ločeni pogodbi, ki jo bodo sklenili najpozneje do konca obdobja izvajanja RR programa, 30. 6. 2029, in jo najpozneje do 31. 8. 2029 predložili Javni agenciji za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS) kot izvajalcu Javnega razpisa Spodbujanje izvajanja raziskovalno-razvojnih programov (TRL 3-6) (v nadaljnjem besedilu: javni razpis) v okviru »Operativnega programa za izvajanje evropske kohezijske politike v obdobju 2021-2027«, cilj politike: »Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT«; prednostne naložbe: »Inovacijska družba znanja«; specifičnega cilja: »RSO1.1. Razvoj in izboljšanje raziskovalne in inovacijske zmogljivosti ter uvajanje naprednih tehnologij«.

1. člen

(prispevki, stroški, delitev tveganj in rezultatov)

Kot je opredeljeno v konzorcijski pogodbi:

RR program vključuje XY [VSTAVITI ŠTEVILO KONZORCIJSKIH PARTNERJEV] neodvisnih konzorcijskih partnerjev, ki zasledujejo skupne cilje;

RR program je osnovan na delitvi dela in opredeljenem obsegu skupnih ciljev RR programa ter sodelovanju konzorcijskih partnerjev pri njegovi zasnovi in prispevkih konzorcijskih partnerjev k izvajanju RR programa;

RR program vključuje delitev finančnih, tehnoloških, znanstvenih in drugih tveganj.

1. člen

(delitev rezultatov)

Konzorcijski partnerji razumejo in se strinjajo, da bodo pravice intelektualne lastnine (v nadaljnjem besedilu: PIL) obravnavane v skladu z enim od pogojev iz 29. točke in, če je primerno, 30. točke Okvira za DP za RRI[[3]](#footnote-3) in bodo v primeru zahteve po reviziji predložili tudi druga dokazila (npr. licenčne/prodajne pogodbe ipd.) o skladnosti z omenjenima 29. in 30. točkama Okvira za DP za RRI.

'Rezultati' pomenijo katerakoli opredmetena ali neopredmetena sredstva ustvarjena v sklopu izvajanja RR programa, kot so podatki, znanje ali informacije v katerikoli obliki, neodvisno od tega, če jih je mogoče zaščititi in če so z njimi povezane katerikoli pravice, vključno s PIL (v nadaljnjem besedilu: rezultati).

'Obstoječa intelektualna lastnina' pomeni vse podatke, znanje in izkušnje ali informacije – ne glede na njihovo obliko ali naravo (opredmetena ali neopredmetena), vključno s pravicami, kot so PIL – ki:

(a) je v lasti konzorcijskih partnerjev pred pristopom k konzorcijski pogodbi in

(b) je potrebna za izvajanje RR programa ali izkoriščanja rezultatov (v nadaljnjem besedilu: obstoječa intelektualna lastnina).

Rezultati so last tistega konzorcijskega partnerja, ki jih je ustvaril.

Dva ali več konzorcijskih partnerjev si lasti rezultate skupno, če:

(a) so jih ustvarili skupno in

(b) ni mogoče:

i. določiti prispevka posameznega konzorcijskega partnerja, ali

ii. ločiti rezultatov za namen pridobivanja in vzdrževanja njihove zaščite.

Če ni drugače dogovorjeno, ima:

• vsak od skupnih lastnikov pravico uporabljati svoje rezultate v skupni lasti za nekomercialne raziskovalne in pedagoške dejavnosti brez licenčnin in predhodnega soglasja drugega(-ih) skupnega(-ih) lastnika;

• vsak od skupnih lastnikov pravico drugače izkoriščati rezultate v skupni lasti in podeljevati neizključne licence tretjim strankam (brez pravice podeljevanja podlicenc), če prejmejo drugi skupni lastniki:

(a) predhodno obvestilo najmanj 45 koledarskih dni vnaprej in

(b) pošteno in razumno nadomestilo, pri čemer se upošteva točka (c) 15. člena te priloge.

Solastniki ob nastanku rezultatov v skupnem lastništvu sklenejo pisni dogovor o vseh zaščitnih ukrepih in delitvi s tem povezanih stroškov ter izkoriščanju rezultatov v skupnem lastništvu.

Vsak konzorcijski partner lahko prenese lastništvo nad lastnimi rezultati, vključno s svojim deležem rezultatov v skupni lasti, pri čemer se upošteva določbe pogodbe o sofinanciranju in konzorcijske pogodbe.

Vsak konzorcijski partner lahko v prilogi (Priloga 2) k tej prilogi navede posebne tretje osebe, na katere namerava prenesti lastništvo svojih rezultatov. Drugi konzorcijski partnerji se s tem odpovedujejo svoji pravici do predhodnega obvestila in pravici ugovora takemu prenosu tretjim osebam na seznamu.

Konzorcijski partner, ki naredi prenos, v času prenosa obvesti druge konzorcijske partnerje o takem prenosu in zagotovi, da tak prenos ne bo vplival na pravice drugih konzorcijskih partnerjev v skladu s to prilogo in pogodbo o sofinanciranju. Vsak dodatek k prilogi (Priloga 2) te priloge po podpisu konzorcijske pogodbe zahteva soglasje vseh konzorcijskih partnerjev.

Zgoraj navedene obveznosti veljajo samo toliko časa, dokler imajo drugi konzorcijski partnerji še – ali lahko še vedno zahtevajo – pravice dostopa do rezultatov.

V izogib dvomu se obveznosti glede zaupnosti iz 6. člena te priloge uporabljajo za vse dejavnosti razširjanja, opisane v tem členu, če gre za zaupne informacije.

1. člen

(razširjanje lastnih rezultatov)

Konzorcijski partnerji pri razširjanju lastnih rezultatov (vključno s tistimi v skupnem lastništvu) upoštevajo določila 41. člena pogodbe o sofinanciranju o pravilih informiranja, komuniciranja in obveščanja javnosti pri izvajanju RR programa skladno z Uredbo (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159); , javnim razpisom ter veljavnimi smernicami, priročniki in ostalimi akti koordinacijskega organa ter navodili ARIS iz 4. člena pogodbe o sofinanciranju.

1. člen

(razširjanje neobjavljenih rezultatov ali obstoječe intelektualne lastnine druge stranke)

Konzorcijski partner v nobeno dejavnost razširjanja ne vključi rezultatov ali obstoječe intelektualne lastnine drugega konzorcijskega partnerja, ne da bi pridobil predhodno pisno odobritev konzorcijskega partnerja lastnika, razen če so že objavljeni.

1. člen

(obveznosti sodelovanja)

Konzorcijski partnerji se zavezujejo, da bodo sodelovali, da bodo omogočili pravočasno predložitev, pregled, objavo in zagovor katere koli disertacije ali teze za diplomo, ki vključuje njihove rezultate ali obstoječo intelektualno lastnino, ob upoštevanju določb o zaupnosti in objavi, dogovorjenih v tej prilogi.

1. člen

(uporaba imen, logotipov ali blagovnih znamk)

Nič v tej prilogi se ne razlaga kot podeljevanje pravic do uporabe imena, logotipov ali blagovnih znamk konzorcijskih partnerjev v oglaševanju, obveščanju javnosti ipd. brez njihove predhodne pisne odobritve.

1. člen

(pravice dostopa – splošna načela)

Vsak konzorcijski partner izvaja svoje naloge v skladu s načrtom projekta in nosi izključno odgovornost za zagotovitev, da njena dejanja v okviru projekta zavestno ne kršijo lastninskih pravic tretjih oseb.

Vse podeljene pravice dostopa izključujejo vse pravice do podlicenciranja, razen če je izrecno navedeno drugače.

Pravice dostopa so brez kakršnih koli administrativnih stroškov prenosa.

Pravice dostopa so podeljene na neizključni podlagi.

Rezultati in obstoječa intelektualna lastnina se uporabljajo samo za namene, za katere so bile podeljene pravice dostopa do njih.

Vse zahteve za pravice dostopa se podajo pisno. Podelitev pravic dostopa je lahko pogojena s sprejetjem posebnih pogojev, katerih namen je zagotoviti, da se te pravice uporabljajo samo za predvideni namen in da so vzpostavljene ustrezne obveznosti glede zaupnosti.

Konzorcijski partner prosilec mora pokazati, da so pravice dostopa potrebne.

1. člen

(pravice dostopa – vključitev obstoječe intelektualne lastnine)

V prilogi (Priloga 1) so konzorcijski partnerji opredelili in se dogovorili o obstoječi intelektualni lastnini ter so se, kjer je potrebno, tudi obvestili, da za dostop do določene obstoječe intelektualne lastnine veljajo pravne omejitve. Vse, kar ni opredeljeno v prilogi (Priloga 1), ni predmet obveznosti pravice dostopa v zvezi z obstoječo intelektualno lastnino.

Vsak konzorcijski partner lahko med projektom doda dodatno obstoječo intelektualno lastnino v prilogo (Priloga 1), če o tem pisno obvesti druge konzorcijske partnerje. Vendar pa je potrebna odobritev vseh konzorcijskih partnerjev, če želi konzorcijski partner spremeniti ali odstraniti svojo obstoječo intelektualno lastnino iz priloge (Priloga 1).

1. člen

(pravice dostopa za izvajanje projekta)

Pravice dostopa do rezultatov in obstoječe intelektualne lastnine, ki so potrebne za opravljanje lastnega dela konzorcijskega partnerja v okviru RR programa, se podelijo brezplačno, razen če je za obstoječo intelektualno lastnino v prilogi (Priloga 1) dogovorjeno drugače.

1. člen

(pravice dostopa za izkoriščanje in do rezultatov)

'Izkoriščanje' pomeni uporabo rezultatov v nadaljnjih raziskovalnih in inovacijskih dejavnostih, razen tistih, ki jih zajema zadevni ukrep, med drugim tudi komercialno izkoriščanje, kot je razvoj, ustvarjanje, proizvodnja in trženje izdelka ali postopka, ustvarjanje in zagotavljanje storitve ali v standardizacijskih dejavnostih.

Pravice dostopa do rezultatov, če so potrebne za Izkoriščanje lastnih rezultatov konzorcijskega partnerja, se podelijo pod poštenimi in razumnimi pogoji, pri čemer se upošteva točka (c) 15. člena te priloge.

Pravice dostopa do rezultatov za interne raziskave in za pedagoške dejavnosti se podelijo brezplačno.

Pravice dostopa do obstoječe intelektualne lastnine, če so potrebne za Izkoriščanje lastnih rezultatov konzorcijskega partnerja, se podelijo pod poštenimi in razumnimi pogoji, pri čemer se upošteva točka (c) 15. člena te priloge.

Zahtevo za pravice dostopa je mogoče vložiti do dvanajst mesecev po koncu projekta oz. po prenehanju sodelovanja konzorcijskega partnerja prosilca v projektu.

1. člen

(pravice dostopa za subjekte pod istim nadzorom)

Dostop do rezultatov se omogoči pod poštenimi in razumnimi pogoji ter v skladu s točko (c) 15. člena te priloge tudi subjektom, ki:

* imajo sedež v državi članici EU;
* so pod neposrednim ali posrednim nadzorom drugega konzorcijskega partnerja ali pod enakim neposrednim ali posrednim nadzorom kot ta konzorcijski partner ali neposredno ali posredno nadzorujejo tega konzorcijskega partnerja in potrebujejo dostop za izkoriščanje rezultatov tega konzorcijskega partnerja.

Take zahteve za dostop mora subjekt vložiti neposredno pri zadevnem konzorcijskemu partnerju, ki ima obstoječo intelektualno lastnino ali rezultate. Druga možnost je, da se konzorcijski partner, ki podeli pravice dostopa, posamično dogovori s konzorcijskim partnerjem, ki zahteva pravice dostopa, da pravice dostopa vključujejo pravico do podlicenciranja subjektu pod istim nadzorom slednjega konzorcijskega partnerja. Pravice dostopa subjekta pod istim nadzorom se podelijo pod poštenimi in razumnimi pogoji ter na podlagi pisne dvostranske pogodbe in upoštevajoč točko (c) 15. člena te priloge.

Zahteve za dostop je treba vložiti do enega leta po koncu projekta.

Subjekti pod enakim nadzorom, ki v zameno pridobijo pravice dostopa, izpolnjujejo vse obveznosti glede zaupnosti, ki so jih konzorcijski partnerji sprejeli v skladu s pogodbo o sofinanciranju ali konzorcijsko pogodbo, kot da bi ti subjekti bili konzorcijski partnerji.

Pravice dostopa se lahko zavrnejo subjektom pod istim nadzorom, če je taka podelitev v nasprotju z zakonitimi interesi konzorcijskega partnerja, ki je lastnik obstoječe intelektualne lastnine ali rezultatov.

Pravice dostopa, podeljene kateremu koli subjektu pod istim nadzorom, so predmet nadaljevanja pravic dostopa konzorcijskega partnerja, s katero je pod istim nadzorom, in samodejno prenehajo po prenehanju pravic dostopa, podeljenih temu konzorcijskemu partnerju.

Po prenehanju statusa subjekta pod istim nadzorom prenehajo veljati vse pravice dostopa, podeljene takemu nekdanjemu subjektu pod istim nadzorom.

Nadaljnji dogovori s subjekti pod istim nadzorom se lahko pogajajo v ločenih sporazumih.

1. člen

(dodatne pravice dostopa)

Vsaka podelitev pravic dostopa, ki ni zajeta v pogodbi o sofinanciranju ali v konzorcijski pogodbi, je v absolutni presoji konzorcijskega partnerja lastnika in pod pogoji, o katerih se lahko dogovorita konzorcijski partner lastnik in konzorcijski partner prejemnik.

1. člen

(posebne določbe za pravice dostopa do programske opreme)

Splošne določbe o pravicah dostopa, predvidene v tem členu, se uporabljajo tudi za programsko opremo.

Pravice dostopa konzorcijskim partnerjem do programske opreme ne vključujejo nobene pravice do prejema izvorne kode ali predmetne kode, prenesene na določeno strojno opremo, ali pravice do prejema ustrezne dokumentacije programske opreme v kakršni koli določeni obliki ali podrobnosti, ampak le, kot je na voljo od konzorcijskega partnerja, ki podeli pravice dostopa.

1. člen

(pravila državnih pomoči)

Sodelovalni RR program skupaj izvajajo podjetja in raziskovalne organizacije, zato se ugotovi, da skladno z 29. točko Okvira RR za DP udeleženim podjetjem ni bila dodeljena nobena posredna državna pomoč prek navedenih subjektov zaradi ugodnih pogojev sodelovanja, če je izpolnjen eden od naslednjih pogojev:

(a) udeležena podjetja nosijo celotne stroške RR programa; ali

(b) rezultati sodelovanja, iz katerih ne izhajajo PIL, se lahko splošno razširjajo in katere koli PIL, ki izhajajo iz dejavnosti raziskovalnih organizacij, se lahko v celoti dodelijo zadevnim subjektom; ali

(c) katere koli PIL, ki izhajajo iz RR programa, ter s tem povezane pravice dostopa, se sodelujočim konzorcijskim partnerjem dodelijo tako, da ustrezno odražajo njihove delovne sklope, prispevke in interese; ali

(d) raziskovalne organizacije prejmejo nadomestilo v višini tržne cene za pravice intelektualne lastnine, ki izhajajo iz njihovih dejavnosti in so dodeljene udeleženim podjetjem ali za katere se udeleženim podjetjem dodelijo pravice dostopa. Absolutni znesek vrednosti vseh prispevkov, tj. finančnih in nefinančnih, udeleženih podjetij k stroškom dejavnosti raziskovalnih organizacij, iz katerih izhajajo zadevne PIL, se lahko odšteje od navedenega nadomestila.

1. člen

(tržna cena)

Prejeto nadomestilo skladno s 30. točko Okvira RR za DP ustreza tržni ceni, če omogoča zadevnim raziskovalnim organizacijam ali raziskovalnim infrastrukturam, da uživajo polno gospodarsko korist teh pravic, če je izpolnjen eden od naslednjih pogojev:

1. znesek nadomestila je bil določen na podlagi odprtega, preglednega in nediskriminatornega konkurenčnega prodajnega postopka; ali
2. neodvisne strokovne cenitve potrjujejo, da je znesek nadomestila najmanj enak tržni ceni; ali
3. raziskovalna organizacija ali raziskovalna infrastruktura lahko kot prodajalec dokaže, da se je o nadomestilu učinkovito pogajala na podlagi strogo poslovnih pogojev, da bi pridobila največjo možno gospodarsko korist v času, ko je pogodba sklenjena, pri tem pa je upoštevala svoje zakonsko določene cilje; ali
4. kadar sporazum o sodelovanju udeleženemu podjetju daje pravico prve zavrnitve, kar zadeva pravice intelektualne lastnine, ki so jih ustvarile udeležene raziskovalne organizacije ali raziskovalne infrastrukture, če navedeni subjekti uveljavljajo vzajemno pravico za pridobitev več ekonomsko ugodnih ponudb od tretjih oseb, tako da mora udeleženo podjetje svojo ponudbo ustrezno uskladiti.
5. člen

(nerazkrivanje podatkov)

Zaupne informacije so vse informacije v kakršni koli obliki ali načinu komunikacije, ki jih konzorcijski partner (v nadaljnjem besedilu: konzorcijski partner, ki razkriva) razkrije kateremu koli drugemu konzorcijskemu partnerju (v nadaljnjem besedilu: konzorcijski partner, ki prejema) v zvezi z RR programom med njegovim izvajanjem in ki so bile izrecno označene kot »zaupne« v času razkritja ali ko je bilo ustno razkrito v času razkritja opredeljeno kot zaupno in je bilo potrjeno in pisno določeno najpozneje v 15 koledarskih dneh od ustnega razkritja kot zaupne informacije s strani konzorcijskega partnerja, ki razkriva (v nadaljnjem besedilu: zaupne informacije).

Konzorcijski partnerji, ki prejemajo, se brez poseganja v kakršno koli zavezo o nerazkritju v skladu s sporazumom o dodelitvi sredstev zavezujejo za obdobje 5 let po koncu RR programa zavezujejo:

• da zaupnih informacij ne bodo uporabljali drugače kot za namen, za katerega so bili razkriti;

• da zaupnih informacij ne bodo razkrili brez predhodnega pisnega soglasja konzorcijskega partnerja, ki razkriva;

• zagotoviti, da bo interna distribucija zaupnih informacij s strani konzorcijskega partnerja, ki prejema, potekala na podlagi stroge potrebe po seznanitvi; in

• vrniti konzorcijskemu partnerju, ki razkriva, ali na zahtevo uničiti vse zaupne informacije, ki so bile razkrite konzorcijskemu partnerju, ki prejema, vključno z vsemi njihovimi kopijami, in izbrisati vse informacije, shranjene v strojno berljivi obliki, kolikor je to praktično mogoče. Konzorcijski partnerji, ki prejemajo, lahko hranijo kopijo v obsegu, v katerem je potrebno hraniti, arhivirati ali shraniti takšne zaupne informacije zaradi skladnosti z veljavnimi zakoni in predpisi ali za dokaz o tekočih obveznostih, pod pogojem, da konzorcijski partner, ki prejema, izpolnjuje obveznosti glede zaupnosti, ki so vezane na tako kopijo.

Konzorcijski partnerji, ki prejemajo, so odgovorni za izpolnjevanje zgoraj navedenih obveznosti s strani svojih zaposlenih ali tretjih oseb, vključenih v RR program, in zagotovijo, da slednji ostanejo tako zavezani, kolikor je zakonsko mogoče, med in po koncu RR programa in/ali po prenehanju pogodbenega razmerja z zaposlenim ali tretjo osebo.

Zgoraj navedeno ne velja za razkritje ali uporabo zaupnih informacij, če in v kolikor lahko konzorcijski partner, ki prejema, dokaže, da:

• so zaupne informacije postale ali postanejo javno dostopne z drugimi sredstvi kot s kršitvijo obveznosti konzorcijskega partnerja, ki prejema, glede zaupnosti;

• Konzorcijski partner, ki razkriva, naknadno obvesti konzorcijskega partnerja, ki prejema, , da zaupne informacije niso več zaupne;

• zaupne informacije konzorcijskemu partnerju, ki prejema, brez kakršne koli obveznosti glede zaupnosti posreduje tretja oseba, ki jih po najboljših informacijah konzorcijskega partnerja, ki prejema, zakonito poseduje in brez obveznosti zaupnosti do konzorcijskega partnerja, ki razkriva;

• je razkritje ali posredovanje zaupnih informacij predvideno z določbami pogodbe o sofinanciranju;

• je zaupne informacije konzorcijski partner, ki prejema, kadar koli razvil popolnoma neodvisno od kakršnega koli takega razkritja s strani konzorcijskega partnerja, ki razkriva;

• so bile zaupne informacije konzorcijskemu partnerju, ki prejema, znane že pred razkritjem, ali

• se od konzorcijskega partnerja, ki prejema, zahteva, da razkrije zaupne informacije, da bi ravnal v skladu z veljavnimi zakoni ali predpisi ali s sodno ali upravno odredbo, v skladu z določbo naslednjega odstavka tega člena.

Če kateri koli konzorcijski partner, ki prejema, izve, da bo moral ali bo verjetno od njega zahtevano, da razkrije zaupne informacije, da bo ravnal v skladu z veljavnimi zakoni ali predpisi ali s sodno ali upravno odredbo, bo, kolikor je zakonito sposoben, pred kakršnim koli takšnim razkritjem:

• obvestil konzorcijskega partnerja, ki razkriva, in

• ravnal v skladu z razumnimi navodili konzorcijskega partnerja, ki razkriva, da se zaupnost informacij zaščiti.

Konzorcijski partner, ki prejema, bo glede zaupnih informacij, razkritih v okviru RR programa, ravnal enako skrbno kot s svojimi zaupnimi in/ali lastniškimi informacijami, vendar v nobenem primeru manj od razumne skrbi.

Vsak konzorcijski partner, ki prejema, nemudoma obvesti ustreznega konzorcijskega partnerja, ki razkriva, s pisnim obvestilom o vsakem nepooblaščenem razkritju, zlorabi ali zlorabi zaupnih informacij, potem ko izve za takšno nepooblaščeno razkritje, prilastitev ali zlorabo.

**Priloga 1 - Vključena obstoječa intelektualna lastnina**

Obstoječa intelektualna lastnina zajema »katere koli podatke, znanje ali informacijo ki so potrebni za izvedbo RR programa ali izkoriščanja rezultatov«. Zaradi te potrebe morajo biti pravice dostopa načeloma podeljene, vendar se morajo konzorcijski partnerji opredeliti in se med seboj dogovoriti o obstoječi intelektualni lastnini. To je namen te priloge.

KONZORCIJSKI PARTNER 1

[1. možnost:] **[IZBRATI MED MOŽNOSTJO 1 IN MOŽNOSTJO 2]**

Kar zadeva [**VSTAVITI IME KONZORCIJSKEGA PARTNERJA**], je med konzorcijskimi partnerji dogovorjeno, da je po njihovem poznavanju opredeljena in dogovorjena naslednja obstoječa intelektualna lastnina za izvedbo RR programa.

Posebne omejitve in/ali pogoji so, kot je navedeno v nadaljevanju:

|  |  |  |
| --- | --- | --- |
| **Opis obstoječe intelektualne lastnine** | **Posebne omejitve in/ali pogoji****za izvajanje ([referenca na****pogodbo o sofinanciranju, v****kolikor relevantno])** | **Posebne omejitve in/ali****pogoji za izkoriščanje****([referenca na pogodbo o sofinanciranju, v kolikor****relevantno])** |
|  |  |  |
|  |  |  |
|  |  |  |
|  |  |  |

[2. možnost:]

Noben drug konzorcijski partner od [**VSTAVITI IME KONZORCIJSKEGA PARTNERJA**] ne potrebuje nobenih podatkov, znanja ali informacij za izvajanje RR programa ([referenca na pogodbo o financiranju, v kolikor relevantno]) ali za izkoriščanje rezultatov ([referenca na pogodbo o financiranju, v kolikor relevantno]).

To predstavlja status v času podpisa konzorcijske pogodbe.

[**DODATI ENAKO ZA VSE KONZORCIJSKE PARTNERJE IN IZBRATI USTREZNO MOŽNOST**]

**Priloga 2 - Seznam tretjih strank za poenostavljen prenos v skladu z 3. členom Priloge 4 k konzorcijski pogodbi.**

**[Opcija: Priloga 3- Identificirani subjekti pod enakim nadzorom v skladu s 12. členom Priloge 4 k konzorcijski pogodbi]**

1. „organizacija za raziskovanje in širjenje znanja“ pomeni subjekt (kot so univerze ali raziskovalni inštituti, agencije za prenos tehnologije, posredniki za inovacije ali v raziskave usmerjeni fizični ali virtualni skupni subjekti), ne glede na njegov pravni status (organiziran po javnem ali zasebnem pravu) ali način financiranja, katerega glavni cilj je neodvisna izvedba temeljnih raziskav, industrijskih raziskav ali eksperimentalnega razvoja ali obsežno razširjanje rezultatov teh dejavnosti prek izobraževanja, objav ali prenosa znanja. Kadar tak subjekt opravlja tudi gospodarske dejavnosti, je treba financiranje, stroške in prihodke navedenih gospodarskih dejavnosti knjižiti ločeno. Podjetja, ki imajo lahko odločilen vpliv na tak subjekt, npr. v vlogi delničarjev ali članov, nimajo prednostnega dostopa do rezultatov raziskav, ki jih je subjekt izvede (Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe). [↑](#footnote-ref-1)
2. Priloga 1 te pogodbe. [↑](#footnote-ref-2)
3. Sporočilo Komisije. Okvir za državno pomoč za raziskave, razvoj in inovacije (2022/C 414/01). <https://eur-lex.europa.eu/legal-content/SL/TXT/PDF/?uri=CELEX:52022XC1028(03)> [↑](#footnote-ref-3)